Document ID: 31985D0127

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Ιανουαρίου 1985
σχετικά με την έγκριση του ειδικού προγράμματος για την αυτόνομη επαρχία του Bolzano, το οποίο αφορά την ανάπτυξη της παραγωγής του βοδινού, πρόβειου και αίγειου κρέατος, σύμφωνα με τον κανονισμό (ΕΟΚ) αριθ. 1944/81 του Συμβουλίου
(Το κείμενο στην ιταλική γλώσσα είναι το μόνο αυθεντικό)
(85/127/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1944/81 του Συμβουλίου της 30ής Ιουνίου 1981 για τη θέσπιση κοινής δράσης για την προσαρμογή και τον εκσυγχρονισμό της διάρθρωσης της παραγωγής βοδινού, πρόβειου και αίγειου κρέατος στην Ιταλία (1), και ιδίως το άρθρο 2 παράγραφος 3,
Εκτιμώντας:
ότι η ιταλική κυβέρνηση ανακοίνωσε, στις 19 Μαρτίου 1984, το ειδικό πρόγραμμα της αυτόνομης επαρχίας του Bolzano για την ανάπτυξη της παραγωγής του βοδινού, πρόβειου και αίγειου κρέατος, και έδωσε τα συμπληρωματικά στοιχεία στις 2 Ιουνίου 1984·
ότι το εν λόγω πρόγραμμα περιέχει τις ενδείξεις και διατάξεις που προβλέπονται στο άρθρο 5 του κανονισμού, τα οποία δείχνουν ότι οι στόχοι του εν λόγω κανονισμού μπορούν να επιτευχθούν και ότι πληρούνται οι όροι του παρόντος κανονισμού·
ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων για τα χρηματοδοτικά θέματα·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το ειδικό πρόγραμμα για την αυτόνομη επαρχία του Bolzano, που αφορά την ανάπτυξη της παραγωγής του βοδινού, πρόβειου και αίγειου κρέατος, το οποίο ανακοινώθηκε από την ιταλική κυβέρνηση στις 19 Μαρτίου 1984 και συμπληρώθηκε στις 2 Ιουνίου 1984, σύμφωνα με τον κανονισμό (ΕΟΚ) αριθ. 1944/81.
Άρθρο 2
Η παρούσα απόφαση απευθύνεται στην Ιταλική Δημοκρατία.
Βρυξέλλες, 25 Ιανουαρίου 1985.

Labels: 18
19
6